Foto: Damir Bakirov Joriy hafta oxirida O‘zbekistonda harorat keskin pasayishi kuzatilishi mumkin. O‘zbekiston Favqulodda vaziyatlar vazirligi matbuot xabariga ko‘ra, 28 sentabr kunidan mamlakat hududiga shimoldan sovuq havo oqimi kirib keladi. «28-30 sentabr va 1 oktabr kunlari O‘zbekiston Respublikasi hududiga Qozog‘iston Respublikasi va Povoljye orqali Yevropaning Rossiya qismida (Moskva viloyatida) hosil bo‘lgan nam, sovuq havo massasi kirib kelishi kutilmoqda», deyilgan xabarda .    28-30 sentabr kunlari Respublika hududida vaqti-vaqti bilan yomg‘ir yog‘ishi, shamol tezligi 15-20 m/s, (55-75 km/soat) gacha kuchayishi kutilmoqda. 28-30 sentabr kunlarida havo harorati kunduzi 15-20 daraja iliq, 30 sentabr va 1 oktabr kunlari kechasi 3-8 daraja iliq, vaqti-vaqti bilan 0 darajagacha sovushi kutilmoqda.    Shuningdek, hafta oxirida Respublikaning tog‘ oldi va tog‘li hududlarida sel kelishi xavfi mavjud.